જૈન સમુદાયમાં ભારે મહાત્મ્ય ધરાવતા અને પર્વાધિરાજ કહેવાતા પર્યુષણનો ગુરુવારથી રંગારંગ આરંભ થઈ રહ્યો છે. દરમિયાન અમદાવાદ શહેર સહિત સમગ્ર રાજ્યના નાના-મોટા દેરાસરોમાં ઉજવણી સાથે જ તપ, સાધના, આરાધનાનો દૌર જામશે. એટલું જ નહીં, ભગવાન મહાવીરને ફૂલ, રૃ, રેશમી દોરાથી માંડીને સોનુ, હીરા, મોતીની આકર્ષક આંગી કરવામાં આવશે. શહેરના તમામ સંઘો, ઉપાશ્રયોમાં સાધુ-સાધ્વીઓની હાજરીમાં મહાપર્વની ઉજવણીની રોનક છવાશે.